Kulo Ɛ Gɔnwo Kɛ Ɛ Nwo | Debiezukoalɛ\nKENGA YE WƆ Afrikaans Albanian America Mumule Aneɛ Amharic Arabic Argentina Mumule Aneɛ Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Brazil Mumule Aneɛ Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Colombia Mumule Aneɛ Croatian Czech Dangme Danish Drehu Dutch Efik English Estonian Ewe Fijian Finnish French Ga Georgian German Giliki Greenlandic Guarani Gujarati Gun Haitian Creole Hibulu Hiligaynon Hindi Hungarian Icelandic Igbo Iloko Indonesian Italian Italy Mumule Aneɛ Japan Mumule Aneɛ Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korea Mumule Aneɛ Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Mexico Mumule Aneɛ Mizo Moore Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Russia Mumule Aneɛ Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tshiluba Tsonga Turkish Tuvaluan Twi Tzotzil Ukrainian Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\n“[Mɛla ne] mɔɔ tɔ zo nwiɔ la le kɛ ɛhendeɛ ne la, ɔse: Kulo ɛ gɔnwo kɛ ɛdawɔ ɛ nwo.”—MAT. 22:39.\nYɛ gɔnwo a le nwane?\nKɛmɔti a ɛdie ɛdi kɛ yɛbahola yɛahulo yɛ gɔnwo mɔ na ɔwɔ kɛ yɛyɛ ye zɔ ɛ?\nKɛzi bɛhile ɛlɔlɛ nu wɔ 1 Kɔlentema 13:4-8 ne la ɛ?\n1, 2. (a) Gyisɛse hanle kɛ mɛla titile mɔɔ tɔ zo nwiɔ wɔ Mosisi Mɛla ne anu la a le boni? (b) Edwɛkɛmiza boni mɔ a yɛbazuzu nwo a?\nFALASINLI bie sɔ Gyisɛse anlea la, ɔbizale ye kɛ: “Kilehilevolɛ, Mɛla ne boni a le titile kpalɛ kpalɛ a?” Kɛmɔ yɛnwunle ye wɔ edwɛkɛ ne mɔɔ lumua anu la, Gyisɛse buale ye kɛ, “mɛla titile kpalɛ mɔɔ hyia” la a le: “Fa wɔ ahonle muala, wɔ ɛkɛla muala, nee wɔ adwenle muala kulo Awulae wɔ Nyamenle ne.” Gyisɛse doale zo kɛ: “Mɔɔ tɔ zo nwiɔ la le kɛ ɛhendeɛ ne la, ɔse: Kulo ɛ gɔnwo kɛ ɛdawɔ ɛ nwo.”—Mat. 22:34-39.\n2 Gyisɛse hanle kɛ yɛhulo yɛ gɔnwo kɛmɔ yɛkulo yɛ nwo la. Ɛhye ati, ɔhyia kɛ yɛbiza yɛ nwo kɛ: Yɛ gɔnwo a le nwane? Kɛzi yɛda ɛhulolɛ ali yɛkile yɛ gɔnwo ɛ?\n3, 4. (a) Ɛrɛlɛ boni a Gyisɛse vale yele edwɛkɛmiza: “Me gɔnwo a le nwane” anloa a? (b) Kɛzi Samɛleanli ne boale nrenya ne mɔɔ bɛwuale ye, bɛbole ye, na ɛnee ɔwɔ ngoane nee ewule avinli la ɛ? (Nea mɔlebɛbo nvoninli ne.)\n3 Bie a yɛbazuzu kɛ awie mɔɔ de bikye yɛ mɔɔ ɔbaboa yɛ la yemɔ yɛɛ ɔle yɛ gɔnwo a. (Mrɛ. 27:10) Noko bɛmaa yɛzuzu mɔɔ Gyisɛse hanle wɔ mekɛ mɔɔ nrenya bie mɔɔ bu ɔ nwo tenlenenli bizale ye kɛ: “Me gɔnwo a le nwane?” la anwo. Mekɛ mɔɔ Gyisɛse bua ye la, ɔbule ɛrɛlɛ ne mɔɔ fane Samɛleanli agɔnwolɛ kpalɛ ne anwo la. (Bɛgenga Luku 10:29-37.) Yɛ nye la kɛ Yizilayɛnli ɛsɔfo nee Livaenli bala bɛ nwo ali kɛ agɔnwolɛ kpalɛma wɔ mekɛ mɔɔ bɛnwunle nrenya ne mɔɔ bɛwua ye, bɛbo ye, na ɔwɔ ngoane nee ewule avinli la. Noko, bɛbule ahane bɛhɔle, bɛanyɛ ɛhwee bɛammaa ye. Samɛleanli bie—awie mɔɔ vi maanle mɔɔ bɛdi Mosisi Mɛla ne azo anu noko Dwuuma ɛmbu bɛ bie la boale nrenya ne.—Dwɔn 4:9.\n4 Samɛleanli agɔnwolɛ kpalɛ ne vale nwole nee nwanye guale nrenya ne nganlɛ ne anu kɛ ɔyɛ ye ayile. Dwɛtɛ fufule nwiɔ anzɛɛ etaku mɔtwɛ ne mɔɔ ɔvale ɔgyakyile nyɛvolɛ sua menle ne la le kenle nwiɔ gyima nwo ahatualɛ. (Mat. 20:2) Yemɔti, ɔnyɛ se kɛ ɛbanwu ahenle mɔɔ ɛnee ɔle nrenya ne mɔɔ bɛbodale ye la agɔnwo la. Gyisɛse ɛrɛlɛ ne maa yɛnwu kɛ ɔwɔ kɛ yɛda anwunvɔnezelɛ nee ɛlɔlɛ ali yɛkile yɛ gɔnwo.\nGyihova azonvolɛ da mediema ɛlɔlɛ ali ndɛdnɛ (Nea ɛdendɛkpunli 5)\n5. Kɛzi Gyihova azonvolɛ lale ɛlɔlɛ mɔɔ bɛlɛ bɛmaa bɛ gɔnwo mɔ la ali wɔ esiane bie mɔɔ zile kenlensa ye la anu ɛ?\n5 Ɔyɛ se kɛ yɛbanyia menli mɔɔ se anwunvɔne kɛ Samɛleanli agɔnwolɛ kpalɛ ne la. Edwɛkɛ ɛhye le nɔhalɛ titile wɔ “awieleɛ mekɛ” ɛhye mɔɔ menli dɔɔnwo ɛnlɛ ɛlɔlɛ, bɛ ti yɛ se, na bɛkyi kpalɛyɛlɛ la anu. (2 Tem. 3:1-3) Kɛ neazo la, saa esiane si a, ɔbahola yeava ngyegyelɛ yeara. Bɛmaa yɛzuzu mɔɔ zile New York City wɔ October 2012 awieleɛ wɔ mekɛ mɔɔ Hurricane Sandy ne zile la anwo. Nwule hɔle sua ne ɛleka bie mɔɔ ninyɛne dɔɔnwo zɛkyele wɔ ɛkɛ mɔɔ ɛnee bɛnlɛ kɛnlaneɛ na wuluwulu nee ninyɛne dɔɔnwo ɛlɛgyegye bɛ la anwo zo. Noko wɔ ɛleka ko ne ala, Gyihova Alasevolɛ yɛle ngyehyɛleɛ boale bɛ nwo ngoko nee awie mɔ. Keleseɛnema yɛ ninyɛne ɛhye mɔ ɔluakɛ bɛkulo bɛ gɔnwo. Ndenle fofolɛ mɔɔ bɛdua zo bɛda agɔnwolɛ ɛlɔlɛ ali la bie mɔ a le boni?\nKƐZI YƐDA ƐHULOLƐ ALI YƐKILE YƐ GƆNWO MƆ LA\n6. Kɛzi yɛ edwɛkɛhanlɛ gyima ne kola maa yɛyɛ agɔnwolɛ kpalɛ ɛ?\n6 Yɛfa sunsum nu moalɛ yɛmaa. Yɛyɛ ɛhye ɔlua “Nyamenle Edwɛkɛ ne” mɔɔ kyekye yɛ rɛle mɔɔ yɛtwe menli adwenle yɛkɔ zo la azo. (Wulo. 15:4) Nɔhalɛ, yɛdua Baebolo ne anu nɔhalɛ ne mɔɔ yɛbɔ ye nolo la azo yɛda yɛ nwo ali kɛ yɛle agɔnwolɛ kpalɛ. (Mat. 24:14) Nea nwolɛ adenle kpole mɔɔ yɛnyia kɛ yɛlɛbɔ Belemgbunlililɛ edwɛkɛ ne mɔɔ vi ‘Nyamenle mɔɔ maa anyelazo’ ɛkɛ la nolo a!—Wulo. 15:13.\n7. Mɛla Kpalɛ ne a le boni, na saa yɛdi zo a nyilalɛ boni a yɛnyia a?\n7 Di Mɛla Kpalɛ ne azo. Gyisɛse hilele mɛla ɛhye anu wɔ edwɛkɛ mɔɔ ɔhanle ye wɔ ye Boka Zo Ɛdendɛlɛ ne anu la anu: “Mɔɔ bɛkpondɛ kɛ menli yɛ maa bɛ la, bɛdabɛ noko bɛyɛ zɔhane ala bɛmaa bɛ. Mosisi mɛla ne nee Nyamenle kpɔmanvolɛma ngilehilelɛ ne kɛ kɔ ye la ɛne.” (Mat. 7:12) Saa yɛ nee menli di ye kɛmɔ Gyisɛse hanle la a, ɛnee yɛlɛdi “Mosisi mɛla ne” (Mɔlebɛbo kɔdwu Mɛla ne) nee “Nyamenle kpɔmanvolɛma ngilehilelɛ” (Hibulu Ngɛlɛlera ne anu ngapezoma mbuluku) ne azo. Mbuluku ɛhye mɔ maa yɛnwu ye wienyi kɛ Nyamenle yila bɛdabɛ mɔɔ bɛkulo bɛ gɔnwo mɔ la. Kɛ neazo la, Gyihova luale Ayezaya anwo zo hanle kɛ: “Bɛli pɛlepɛle na bɛbɔ tenlene ɛbɛla . . . Nyilalɛ ɛha sonla ne mɔɔ yɛ ɛhye la.” (Aye. 56:1, 2) Gyihova ɛyila yɛ ɔluakɛ yɛ nee yɛ gɔnwo mɔ di ye wɔ ɛlɔlɛ nee tenlene adenle zo.\n8. Kɛmɔti a ɔwɔ kɛ yɛkulo yɛ agbɔvolɛma ɛ, na saa yɛyɛ zɔ a duzu a kola fi nu ba a?\n8 Kulo wɔ kpɔvolɛma. Gyisɛse zele bɛ kɛ, “Bɛde kɛ bɛhanle kɛ, ‘Kulo ɛ gɔnwo mɔ na kpɔ wɔ kpɔvolɛma.’ Noko mame, mese: Bɛhulo bɛ kpɔvolɛma na bɛzɛlɛ bɛmaa bɛdabɛ mɔɔ bɛyɛ bɛ kpɔdekpɔde la, amaa bɛayɛ bɛ Ze mɔɔ wɔ anwuma la amra.” (Mat. 5:43-45) Ɛzoanvolɛ Pɔɔlo lale adwenle ko ne ala ali ɔhanle kɛ: “Saa ɛhɔne ɛlɛku wɔ kpɔvolɛ a, maa ye aleɛ ɔli; saa nzuhɔne ɛlɛku ye a, maa ye nzule ɔnlo.” (Wulo. 12:20; Mrɛ. 25:21) Ɛnee ɔwɔ Mosisi Mɛla ne anu kɛ saa awie kpɔvolɛ bie ayɛmoa ka adesoa bo a, ɔwɔ kɛ ɔboa ye ɔmaa ɔye ye. (Ade. 23:5) Ɛnee ɛhye ɛyɛlɛ bamaa menli mɔɔ ɛnga la abɔ nu. Ɔlua ɛlɔlɛ mɔɔ Keleseɛnema da ye ali la ati, yɛ agbɔvolɛ dɔɔnwo ɛhakyi adwenle mɔɔ bɛlɛ ye yɛ nwo la. Saa yɛkulo yɛ agbɔvolɛ—bɔbɔ bɛdabɛ mɔɔ bɛyɛ yɛ kpɔdekpɔde la—na bɛ nuhua bie mɔ ba nɔhalɛ ne anu a, nea kɛzi yɛ nye balie a!\n9. Duzu a Gyisɛse hanle ye wɔ anzondwolɛ ɛkpondɛlɛ nwo a?\n9 “Bɛbɔ mɔdenle kɛ bɛ nee menli kɔsɔɔti kɛdɛnla anzonudwolɛ nu.” (Hib. 12:14) Yɛ mediema diedima noko boka menli ɛhye mɔ anwo, ɔluakɛ Gyisɛse hanle kɛ: “Saa ɛkɔ kɛ ɛkabɔ azu na ɛkakye ye wɔ azu ɛkponle ne anyunlu ɛkɛ ne kɛ ɛ nee ɛ diema bie lɛ edwɛkɛ a, gyakyi wɔ azubɔdeɛ ne wɔ azukponle ne anyunlu ɛkɛ ne; dumua kɔ ɛ nee ɛ diema ne bɛbɔ bɛ avinli, na akee sia babɔ wɔ azu ne maa Nyamenle.” (Mat. 5:23, 24) Saa yɛkulo yɛ mediema na yɛdumua yɛyɛ debie mɔɔ kile kɛ yɛkpondɛ anzondwolɛ a, Nyamenle bayila yɛ.\n10. Duzu ati a ɔnle kɛ yɛtendɛ yɛtia awie mɔ wɔ mekɛ mɔɔ bɛkɛvo la ɛ?\n10 Mmakpondɛ awie mɔ anwo nvonleɛ. Gyisɛse hanle kɛ: “Bɛmmabua awie mɔ ndɛne na Nyamenle ambua bɛ ndɛne, ɔboalekɛ ndɛne mɔɔ bɛkɛva bɛkɛbua awie mɔ la yɛɛ Nyamenle bava abua bɛdabɛ noko a, yɛɛ mɔɔ bɛkɛzuzu bɛkɛmaa awie la yɛɛ bɛbanyia ye a. Duzu ati a ɛnwu mumunli mɔɔ la ɛ diema anye zo, na ɛndwenle dubinli ne mɔɔ la ɛ nye zo la anwo ɛ? Anzɛɛ duzu ati yɛɛ ɛse ɛ diema kɛ, ‘Mebodo wɔ, maa menye ɛ nye zo mumunli ne’, wɔ mekɛ mɔɔ dubinli la ɛdawɔ mumua ne ɛ nye zo la ɛ? Wɔmɔ nabalabanli! Dumua ye dubinli ne mɔɔ la ɛ nye zo la na wɔanwu debie kpalɛ, na wɔahola wɔaye mumunli ne mɔɔ la ɛ diema ne anye zo la.” (Mat. 7:1-5) Ezukoalɛdeɛ mɔɔ wɔ edwɛkɛ ɛhye anu la a le kɛ saa awie mɔ fo a ɔnle kɛ yɛtendɛ yɛtia bɛ ɔluakɛ yɛdayɛ noko yɛfo.\nADENLE TITILE MƆƆ YƐDUA ZO YƐDA AGƆNWOLƐ ƐHULOLƐ ALI LA\n11, 12. Adenle titile mɔɔ yɛdua zo yɛkile kɛ yɛkulo yɛ gɔnwo mɔ la a le boni?\n11 Yɛkulo kɛ yɛkile yɛ gɔnwo mɔ anwo ɛlɔlɛ wɔ adenle titile bie azo. Yɛka Belemgbunlililɛ ne anwo edwɛkpa ne yɛkile menli kɛmɔ Gyisɛse yɛle la. (Luku 8:1) Gyisɛse manle ye ɛdoavolɛma gyima kɛ “bɛmaa menli ɛrayɛ [ye] ɛdoavolɛma.” (Mat. 28:19, 20) Yɛbɔ mɔdenle yɛboa yɛ gɔnwo yɛmaa ɔfi adenle kpolomgbolo ne mɔɔ kɔ ɛzɛkyelɛ nu la azo na ɔdua anuhɔlɛ ɛdenraa ne mɔɔ kɔ ngoane nu la azo yɛfa yɛdi mɛla ɛhye azo. (Mat. 7:13, 14) Kpolerazulɛ biala ɛnle nwolɛ kɛ Gyihova yila mɔdenlebɔlɛ zɛhae azo.\n12 Yɛboa menli yɛmaa bɛnwu bɛ sunsum nu ngyianlɛ kɛmɔ Gyisɛse yɛle la. (Mat. 5:3) Yɛbɔ mɔdenle yɛka ‘Nyamenle Edwɛkpa ne’ yɛkile bɛdabɛ mɔɔ bɛnwu bɛ sunsum nu ngyianlɛ la. (Wulo. 1:1) Menli mɔɔ tie Belemgbunlililɛ edwɛkpa ne la dua Gyisɛse Kelaese anwo zo nee Nyamenle nyia agɔnwolɛvalɛ. (2 Kɔl. 5:18, 19) Yɛdua edwɛkpa ne mɔɔ yɛbɔ ye nolo la azo yɛkile kɛ yɛkulo yɛ gɔnwo mɔ wɔ adenle mɔɔ anwo hyia kpalɛ la azo.\n13. Kɛzi ɛte nganeɛ wɔ nwolɛ adenle mɔɔ wɔnyia ye kɛ Belemgbunlililɛ ne nolobɔlɛnli la ɛ?\n13 Saa yɛyɛ siakɔkpɔla nee sua nu Baebolo ɛzukoalɛ mɔɔ fɛta na yɛboa menli yɛmaa bɛbɔ ɛbɛla mɔɔ ɔ nee Nyamenle tenlene ngyinlazo ne mɔ yia la a, yɛ nye die. Ɛhye maa yɛnwu nzenzaleɛ wɔ Baebolo sukoavo ne ɛbɛlabɔlɛ nu. (1 Kɔl. 6:9-11) Saa yɛnwu kɛ Nyamenle ɛboa ‘nuhua ne mɔɔ ɔwɔ kɛ bɛmaa bɛ ngoane mɔɔ ɛnlɛ awieleɛ,’ yemaa bɛyɛ nzenzaleɛ mɔɔ fɛta na bɛrayɛ ɔ gɔnwo mɔ a, ɔmaa yɛ nye die kpalɛ. (Gyi. 13:48) Bɛ nuhua dɔɔnwo fa anyelielɛ sie bɛsanudolɛ bo zo, na bɛfa yɛ anwuma Selɛ ne anu anwodozo bɛsie adwenleadwenle bo zo. Nea kɛ ɔsi ɔle kɛnlɛma kɛ yɛbanwu anyuhɔlɛ mɔɔ fofolɛma ɛhye mɔ ɛlɛnyia la ɛ! Asoo ɛnlie ɛndo nu kɛ ɔle nyilalɛ kɛ yɛbala ɛlɔlɛ ali yɛahile yɛ gɔnwo mɔ wɔ adenle titile ɛhye azo kɛ Belemgbunlililɛ ne nolobɔlɛma ɔ?\nKƐZI BAEBOLO NE KILE ƐLƆLƐ NU LA\n14. Kɛmɔ 1 Kɔlentema 13:4-8 ka la, kɛzi ɛbava wɔ edwɛkɛ wɔahilehile ɛlɔlɛ nu ɛ?\n14 Saa yɛfa mɔɔ Pɔɔlo hɛlɛle ye wɔ ɛlɔlɛ nwo la yɛdi gyima dahuu a, ɔbade ngyegyelɛ dɔɔnwo azo, ɔbamaa yɛ nye alie, na Nyamenle ayila yɛ. (Bɛgenga 1 Kɔlentema 13:4-8.) Bɛmaa yɛzuzu mɔɔ Pɔɔlo hanle vanenle ɛlɔlɛ nwo nee kɛzi ɔwɔ kɛ yɛfa yɛdi gyima la anwo sikalɛ.\n15. (a) Duzu ati a ɔwɔ kɛ yɛnyia abotane na yɛyɛ atiakunlukɛnlɛma ɛ? (b) Duzu ati a ɔnle kɛ yɛyɛ anyebolo nee anwomemaazo ɛ?\n15 “Ɛhulolɛ lɛ abotane, ɔ ti akunlu le kɛnlɛma.” Kɛmɔ yɛnli munli noko Nyamenle nee yɛ di ye wɔ abotane nee atiakunlukɛnlɛma nu la, zɔhane ala a ɔwɔ kɛ yɛdayɛ noko yɛyɛ yɛmaa yɛ mediema mɔɔ bɛkɛvo yɛ, bɛkɛha edwɛkɛ mɔɔ bɛandwenle nwo, anzɛɛ bɛambu yɛ la a. “Ɛhulolɛ ɛnle anyebolo,” yemɔti saa yɛlɛ nɔhalɛ ɛlɔlɛ a, yɛ nye ɛnrɛbolo yɛ mediema ninyɛne anzɛɛ nwolɛ adenle mɔɔ bɛnyia ye wɔ asafo ne anu la. Bieko, saa yɛlɛ ɛlɔlɛ a, yɛnrɛdu yɛ nwo anzɛɛ yɛnrɛmemaa yɛ nwo zo. Yeanyɛ boɛ fee la, “adubɛnwo nee mgbanyizonle ɛyɛlɛ le amumuyɛnli kɛnlaneɛ, yɛɛ bɛle ɛtane.”—Mrɛ. 21:4.\n16, 17. Kɛ ɔkɛyɛ na yɛali edwɛkɛ ne mɔɔ wɔ 1 Kɔlentema 15:5, 6 la azo ɛ?\n16 Ɛlɔlɛ bamaa yɛala subane ngɛnlɛma ali yɛahile yɛ gɔnwo mɔ. Yɛnrɛbɔ adalɛ, yɛnrɛwua, anzɛɛ yɛnrɛyɛ debie biala mɔɔ tia Gyihova mɛla nee ye ngyinlazo la. Ɛlɔlɛ eza ɛnrɛmaa yɛnrɛdwenle yɛ ngomekye yɛ boɛyɛlɛ nwo, emomu, yɛbadwenle yɛ gɔnwo mɔ noko ɛdeɛ nwo.— Fel. 2:4.\n17 Nɔhalɛ ɛlɔlɛ ɛmmaa sonla ɛnva ɛya ndɛndɛ yɛɛ “ɔmbu ɛtane nwo mgbonda,” kɛ asɛɛ debie biala mɔɔ menli yɛ tia yɛ la, yɛyɛ nwolɛ kɛlɛtokɛ la. (1 Tɛs. 5:15) Saa yɛfa menli nwo edwɛkɛ yɛsie yɛ nu a, yɛnrɛhola yɛnrɛzɔ Nyamenle anye, emomu, ɔbayɛ kɛ asɛɛ yɛlɛto senle mɔɔ kola yela yɛ nee awie mɔ la. (Sɛlɛ. 19:18) Ɛhulolɛ mɔɔ yɛlɛ la maa yɛdi fɛlɛko wɔ mɔɔ le nɔhalɛ la anwo, noko “ɛhulolɛ anye ɛnlie ninyɛndane nwo” bɔbɔ saa awie mɔɔ kpɔ yɛ la ɛlɛnwu amaneɛ a, yɛ nye ɛnlie nwo.—Bɛgenga Mrɛlɛbulɛ 24:17, 18.\n18. Duzu a yɛsukoa ye wɔ ɛlɔlɛ nwo wɔ 1 Kɔlentema 13:7, 8 ne anu a?\n18 Akee suzu Pɔɔlo ɛlɔlɛ ngilenu ne ndoazo ne anwo nea. Ɔhanle kɛ ɛhulolɛ “ɛmkpo aze ɛlɛ.” Saa awie fo yɛ na ɔsɛlɛ fakyɛ a, ɛlɔlɛ ka yɛ maa yɛfa yɛkyɛ ye. Ɛlɔlɛ lɛ “diedi” wɔ debie biala mɔɔ wɔ Nyamenle Edwɛkɛ ne anu la anu, na ɔmaa yɛkile sunsum nu aleɛ mɔɔ yɛnyia ye dahuu la anwo anyezɔlɛ. Ɛlɔlɛ lɛ edwɛkɛ biala mɔɔ wɔ Baebolo ne anu la anwo “anyelazo” yɛɛ ɔmaa yɛka yɛ anyelazo ne yɛkile awie mɔ. (1 Pita 3:15) Akee saa yɛwɔ tɛnlabelɛ mɔɔ anu yɛ se la anu a, yɛyɛ asɔne na yɛnyia anyelazo kɛ ninyɛne bayɛ boɛ. Ɛhulolɛ “abotane bo ɛndu ɛlɛ” wɔ mekɛ mɔɔ awie mɔ a ɛvo yɛ, bɛlɛyɛ yɛ kpɔdekpɔde, anzɛɛ yɛwɔ sɔnea ngakyile nu bɔbɔ la. Eza noko “ɛhulolɛ ɛmbɔ aze ɛlɛ.” Alesama mɔɔ yɛ tieyɛ la bɛala subane ɛhye ali dahuu.\nKƆ ZO KULO Ɛ GƆNWO KƐ ƐDAWƆ Ɛ NWO\n19, 20. Baebolo nu folɛdulɛ boni a ɔwɔ kɛ ka yɛ maa yɛkɔ zo yɛkulo yɛ gɔnwo a?\n19 Saa yɛfa Baebolo nu folɛdulɛ yɛyɛ gyima a, yɛbahulo yɛ gɔnwo mɔ dahuu. Ɛlɔlɛ ɛhye maa yɛkulo menli kɔsɔɔti, ɔnva nwo ɛleka mɔɔ bɛvi la. Eza ɔwɔ kɛ yɛkakye kɛ Gyisɛse zele yɛ kɛ: “Kulo ɛ gɔnwo kɛ ɛdawɔ ɛ nwo.” (Mat. 22:39) Nyamenle nee Kelaese kulo kɛ yɛkulo yɛ gɔnwo mɔ. Saa yɛnnwu mɔɔ ɔwɔ kɛ yɛyɛ ye wɔ edwɛkɛ bie mɔɔ kɛra yɛ nee yɛ gɔnwo mɔ avinli la anwo a, bɛmaa yɛlua asɔneyɛlɛ zo yɛzɛlɛ Nyamenle sunsum nwuanzanwuanza ne adehilelɛ. Ɛhye mɔɔ yɛbayɛ la bamaa yɛanyia Gyihova nyilalɛ na yɛayɛ yɛ ninyɛne wɔ ɛlɔlɛ nu.—Wulo. 8:26, 27.\n20 Eza bɛfɛlɛ mɛla ne mɔɔ bɛva bɛmaa yɛ kɛ yɛhulo yɛ gɔnwo kɛ yɛ nwo la “Belemgbunlililɛ ne anwo mɛla.” (Gye. 2:8) Mɔɔ Pɔɔlo hanle Mosisi Mɛla ne bie mɔ anwo edwɛkɛ wiele la, ɔdoale zo kɛ: “Mɛla ne . . . mɔɔ ɛha la amuala, bɛbɔ ye kpɔkɛ ko kɛ, ‘Kulo ɛ gɔnwo kɛ ɛdawɔ ɛ nwo.’ Saa ɛlɛ ɛhulolɛ a, ɛnrɛyɛ ɛ gɔnwo ɛtane. Yemɔti ɛhulolɛ a sɔ Mosisi mɛla ne amuala anloa a.” (Wulo. 13:8-10) Ɛhye ati, ɔwɔ kɛ yɛkɔ zo yɛkulo yɛ gɔnwo mɔ mekɛ biala.\n21, 22. Duzu ati a ɔwɔ kɛ yɛkulo Nyamenle nee yɛ gɔnwo mɔ ɛ?\n21 Mekɛ mɔɔ yɛlɛdwenledwenle deɛmɔti ɔwɔ kɛ yɛkulo yɛ gɔnwo mɔ anwo la, ɔbayɛ kpalɛ kɛ yɛbahakye Gyisɛse edwɛkɛ ɛhye mɔɔ ɔhanle ye wɔ ɔ Ze anwo la: “Ɔmaa ye ezule tɔ na ye ewia fi maa ɛtanevolɛma nee kpalɛyɛlɛma amuala.” (Mat. 5:43-45) Saa yɛ gɔnwo mɔ le tenlenema anzɛɛ bɛnle tenlenema bɔbɔ a, ɔwɔ kɛ yɛkulo bɛ. Kɛmɔ yɛnwu ye la, adenle titile ko mɔɔ yɛdua zo yɛyɛ ɛhye la a le kɛ yɛbaha Belemgbunlililɛ edwɛkɛ ne yeahile bɛ. Saa bɛdie edwɛkpa ne bɛdi a nea nyilalɛ ngakyile mɔɔ bɛbanyia a!\n22 Yɛlɛ ndelebɛbo kpalɛ dɔɔnwo mɔɔ ɔdaye ti ɔwɔ kɛ yɛkulo Gyihova a. Eza yɛlɛ ndenle dɔɔnwo mɔɔ yɛkola yɛdua zo yɛkulo yɛ gɔnwo mɔ a. Saa yɛkulo Nyamenle nee yɛ gɔnwo mɔ a, ɛnee yɛlɛda ye ali kɛ yɛbu edwɛkɛ ne mɔɔ Gyisɛse hanle la. Mɔɔ tɛla biala la, ɛnee yɛlɛyɛ mɔɔ sɔ yɛ anwuma Selɛ, Gyihova anye la.\nFa nwa awie Fa nwa awie “Kulo Ɛ Gɔnwo Kɛ Ɛdawɔ Ɛ Nwo”


Edwɛne 61 | Yintanɛte Zo Baebolo | Ewiade Fofolɛ Ngilebɛbo\nNyamenle, aranemgbole mɔɔ tia kpɔvolɛma\n“Mebara wɔ ɛdanlɛsua ne anu” (4)\nKɔmaa edwɛndolɛma kpanyinli ne; bɛva getaa* bɛboka nwo bɛdo.Devidi edwɛne. 61 O Nyamenle, tie me ɛzunlɛ. Yɛ ɛnzolɛ tie me asɔneyɛlɛ.+ 2 Saa me ahonle ɛlɛdi nyane* a+Mebazu meavɛlɛ wɔ wɔ azɛlɛ ne ɛleka biala. Fa me kɔ bodane mɔɔ wɔ anwuma tɛla me la azo.+ 3 Ɔluakɛ wɔmɔ a ɛle me ɛvealeka,Aranemgbole mɔɔ bɔ me nwo bane fi kpɔvolɛ ne anwo a.+ 4 Mebara* wɔ ɛdanlɛsua ne anu dahuu;+Mebanriandi mearavea ɛ ndɛba abo.+ (Sila) 5 Ɔluakɛ wɔmɔ, O Nyamenle, wɔde me ɛwɔkɛ ne mɔ. Wɔva agyapadeɛ ne mɔɔ le bɛdabɛ mɔɔ bɛsulo wɔ duma ne ɛdeɛ la wɔmaa me.+ 6 Ɛbamaa belemgbunli ne ngoane tendenle,*+Na ye ɛvolɛ avi awolɛndoazo zo ahɔdwu awolɛndoazo zo. 7 Ɔbadɛnla belemgbunli ebia zo dahuu wɔ Nyamenle anyunlu;+Maa wɔ ɛlɔlɛ kpundii ne nee wɔ nɔhalɛlilɛ ne ɛrɛla ɔ nwo zo, amaa bɛazinza ye.+ 8 Saa melɛtua me ɛwɔkɛ ne mɔ alehyenlɛ biala a,+Mebado edwɛne meaye wɔ duma ne ayɛlɛ dahuu.+\n^ Anzɛɛ “yɛ bɛtɛɛ.”\n^ Anzɛɛ “Mebadɛnla.”\n^ Hibulu aneɛ nu, “ɛbava mekɛ wɔaboka ye ngoane mekɛ nwo.”


2 Edwɛkɛsisilɛ 18 | Yintanɛte Zo Baebolo | Ewiade Fofolɛ Ngilebɛbo\nEdwɛkɛsisilɛ Mɔɔ Tɔ Zo Nwiɔ 18:1-34\nGyɛhɔhyafate nee Ehabe yɛle ko (1-11)\nMaekaya hanle ngapezo kɛ bɛbali bɛ nwo zo konim (12-27)\nBɛhunle Ehabe wɔ Releemɔto-geleade (28-34)\n18 Gyɛhɔhyafate nyianle anyunlunyia nee anwonyia dɔɔnwo,+ noko ɔmaanle ye sua nu sonla gyale Ehabe sua nu sonla.+ 2 Ɔti ɛvolɛ bie anzi ɔhɔle Ehabe anwo lɔ wɔ Samɛlea,+ na Ehabe vale mboane nee nlankɛ dɔɔnwo bɔle afɔle maanle ɔ nee menli mɔɔ boka ɔ nwo la. Na ɔzile ye adua* kɛ ɔ nee ye ɛhɔ Releemɔto-geleade anwo zo.+ 3 Akee Yizilayɛ Belemgbunli Ehabe zele Dwuda Belemgbunli Gyɛhɔhyafate kɛ: “Ɛ nee me bahɔ Releemɔto-geleade ɔ?” Ɔbuale ye kɛ: “Mele kɛ ɛdawɔ ala la yɛɛ me menli ne le kɛ wɔ menli ne ala la na yɛbaboa wɔ wɔ konle ne anu.” 4 Noko Gyɛhɔhyafate zele Yizilayɛ belemgbunli ne kɛ: “Mesɛlɛ wɔ, dimoa biza nwolɛ edwɛkɛ wɔ Gyihova ɛkɛ.”+ 5 Ɔti Yizilayɛ belemgbunli ne boɔboale ngapezoma ne anloa, mrenyia 400 na ɔbizale bɛ kɛ: “Yɛ nee Releemɔto-geleade amra ɛhɔho anzɛɛ mengyakyi?” Bɛhanle bɛhilele ye kɛ: “Kɔ, na nɔhalɛ Nyamenle ne bava bɛ awula belemgbunli ne asa anu.” 6 Akee Gyɛhɔhyafate bizale kɛ: “Gyihova ngapezonli biala ɛnle ɛke ɔ?+ Bɛmaa yɛlua ɔdaye noko ɔ nwo zo yɛbiza.”+ 7 Ɔti Yizilayɛ belemgbunli ne zele Gyɛhɔhyafate kɛ: “Sonla ko tɛbɔ ɛkɛ+ mɔɔ yɛbahola yɛalua ɔ nwo zo yɛabiza Gyihova a; noko mengulo ye edwɛkɛ, ɔluakɛ ɔnga ngapezo kpalɛ ɔnvale me nwo ɛlɛ, emomu dahuu ɛtane ala.+ Yemɔ a le Yemela ara Maekaya.” Noko Gyɛhɔhyafate hanle kɛ: “Ɔnle kɛ belemgbunli ka ye zɔ.” 8 Ɔti Yizilayɛ belemgbunli ne vɛlɛle suakunlu mgbanyima ne mɔ ko na ɔzele ye kɛ: “Kɔva Yemela ara Maekaya bɛla ndɛndɛ.”+ 9 Zɔhane mekɛ ne, ɛnee Yizilayɛ belemgbunli ne nee Dwuda Belemgbunli Gyɛhɔhyafate wula bɛ belemgbunli adɛladeɛ na biala de ye belemgbunli ebia nu; ɛnee bɛdede ma ɛwosolɛ ɛleka ne mɔɔ wɔ Samɛlea anlenkɛ kpole ne anuhɔlɛ ne la, na ngapezoma ne mɔ amuala ɛlɛka ngapezo wɔ bɛ nyunlu ɛkɛ. 10 Akee Kɛneeyana ara Zɛdikaya vale bulalɛ yɛle mɛne na ɔhanle kɛ: “Mɔɔ Gyihova ɛha la ɛne, ‘Ɛbava ɛhye wɔazuhuzuhu Seleama too wɔabɔ bɛ bo zo.’” 11 Ɛnee ngapezoma mɔɔ ɛha la amuala ɛlɛka ngapezo ko ne ala kɛ: “Kɔ Releemɔto-geleade anwo zo na ɛbali konim;+ Gyihova bava sua ne awula belemgbunli ne asa anu.” 12 Yemɔti soanvolɛ ne mɔɔ hɔle kɛ ɔkavɛlɛ Maekaya la zele ye kɛ: “Nea! Ngapezoma ne mɔ edwɛkɛ ɛyɛ ko na belemgbunli ne anye ɛlie nwolɛ. Mesɛlɛ wɔ, maa wɔ edwɛkɛ ne ɛyɛ kɛ bɛ ɛdeɛ ne la,+ na ka maa ɔ nye ɛlie nwolɛ.”+ 13 Noko Maekaya hanle kɛ: “Mekɛ ala mɔɔ Gyihova de aze la, mɔɔ me Nyamenle ne baha la ala a mebaha a.”+ 14 Akee ɔrale belemgbunli ne anwo ɛkɛ, na belemgbunli ne bizale ye kɛ: “Maekaya, yɛ nee Releemɔto-geleade amra ɛhɔho, anzɛɛ mengyakyi?” Ɛkɛ ne ala ɔbuale ye kɛ: “Kɔ na ɛbali konim; bɛbava bɛ bɛawula ɛ sa nu.” 15 Na belemgbunli ne zele ye kɛ: “Fane nyɛ a memaa ɛha ndane kɛ nɔhalɛ ala a ɛbaha wɔahile me wɔ Gyihova duma nu a?” 16 Ɔti ɔhanle kɛ: “Menwu kɛ Yizilayɛma amuala ɛbɔ asande wɔ awoka ne mɔ azo, kɛ mboane mɔɔ ɛnlɛ neavolɛ la.+ Gyihova hanle kɛ: ‘Ɛhye mɔ ɛnlɛ bɛ menle. Maa bɛ nuhua ko biala ɛzia ɛhɔ ye sua nu anzodwolɛ nu.’” 17 Akee Yizilayɛ belemgbunli ne zele Gyɛhɔhyafate kɛ: “Meanga meangile wɔ kɛ, ‘Ɔnrɛha ngapezo kpalɛ ɔnrɛvale me nwo kɛ ɛtane ngome ala’ ɔ?”+ 18 Akee Maekaya hanle kɛ: “Ɛhye ati, bɛdie Gyihova edwɛkɛ ne: Menwunle Gyihova kɛ ɔde ye belemgbunli ebia nu+ na anwuma ɛlɔne ne amuala+ gyigyi ye fema zo nee ye bɛne zo.+ 19 Akee Gyihova bizale kɛ, ‘Nwane a bahɔyɛ Yizilayɛ Belemgbunli Ehabe koasea amaa yeahɔ Releemɔto-geleade na yeahɔwu a?’ Na mɔɔ ko ɛlɛka edwɛkɛ ɛhye la ɛnee ko noko ɛlɛka edwɛkɛ gyɛne. 20 Akee sunsum* bie+ rale ɔ nyunlu ragyinlanle Gyihova anyunlu ɛkɛ na ɔhanle kɛ, ‘Mebayɛ ye koasea.’ Na Gyihova bizale ye kɛ, ‘Kɛzi ɛbayɛ ye ɛ?’ 21 Ɔbuale kɛ, ‘Mebahɔ na meamaa ye ngapezoma ne mɔ abɔ adalɛ.’* Yemɔti ɔzele ye kɛ, ‘Ɛbayɛ ye koasea, na eza wɔali konim. Finde kɔ na kɔyɛ ye zɔ.’ 22 Ɔti a Gyihova ɛmaa wɔ ngapezoma ɛhye mɔ ɛbɔ adalɛ ɛhile wɔ la,+ noko Gyihova ɛha kɛ ɔmaa munzule ado wɔ.” 23 Akee Kɛneeyana ara Zɛdikaya+ bikyele Maekaya+ na ɔbɔle ɔ nzo nu+ na ɔbizale ye kɛ: “Adenle boni a Gyihova sunsum ne luale zo zenle me nwo na ɔ nee wɔ dendɛle a?”+ 24 Maekaya buale kɛ: “Nea! Ɛbanwu adenle holɛ ko ne wɔ kenle mɔɔ ɛbahɔwolo wɔ suakunlu ɛkɛ ne kɛ ɛkavea la.” 25 Akee Yizilayɛ belemgbunli ne hanle kɛ: “Bɛva Maekaya bɛhɔmaa Emɔn mɔɔ nea suakpole ne azo la nee belemgbunli ara Dwowahye. 26 Bɛha bɛhile bɛ kɛ, ‘Mɔɔ belemgbunli ɛha la ɛne: “Bɛva sonla ɛhye bɛdo efiade+ na bɛva aleɛ ekyi nee nzule ekyi bɛmaa ye kɔkpula kɛ mebazia meara anzodwolɛ nu.”’” 27 Noko Maekaya hanle kɛ: “Saa ɛsia ɛba anzodwolɛ nu a, ɛnee tɛ Gyihova a nee me dendɛle a.”+ Akee ɔvale ɔzɔle zo kɛ: “Bɛ muala bɛyɛ ɛhye nzonlɛ.” 28 Ɔti Yizilayɛ belemgbunli ne nee Dwuda Belemgbunli Gyɛhɔhyafate vole hɔle Releemɔto-geleade.+ 29 Akee Yizilayɛ belemgbunli ne zele Gyɛhɔhyafate kɛ: “Mebahakyi me nwo sonla gyɛne na meahɔ konle ne anloa, noko wɔmɔ wula wɔ belemgbunli tɛladeɛ ne.” Yemɔti Yizilayɛ belemgbunli ne hakyile ɔ nwo sonla gyɛne na bɛhɔle konle ne anloa. 30 Ɛnee Selea belemgbunli ne ɛha ɛhile ye mgbanyima mɔɔ nea ye ehwili ne mɔ azo la kɛ: “Bɛ nee awie biala mmako, ekyi o, kpole o, kyesɛ Yizilayɛ belemgbunli ne ala.” 31 Na mɔɔ mgbanyima mɔɔ nea ehwili ne mɔ azo la nwunle Gyɛhɔhyafate ala la, bɛhanle bɛhilele bɛ nwo kɛ: “Yizilayɛ belemgbunli ne ɛne.” Ɔti bɛhakyile bɛ nye wɔ ɔ nwo ɛkɛ ne kɛ bɛ nee ye kaho; na Gyɛhɔhyafate bɔle ɔ bo kɛ ɔtea nu yeakpondɛ moalɛ,+ na Gyihova boale ye, na ɛkɛ ne ala Nyamenle maanle bɛhwenle bɛ nwo bɛvile ɔ nwo. 32 Mɔɔ mgbanyima mɔɔ nea ehwili ne mɔ azo la nwunle kɛ tɛ Yizilayɛ belemgbunli ne la, ɛkɛ ne ala bɛgyakyile ɔ nzi ɛlilɛ. 33 Noko nrenyia bie dole ye ɛda ne ngyengyenenu bie ala,* na ɔhɔwɔle Yizilayɛ belemgbunli ne wɔ ye konle tɛladeɛ ne ayia ne mɔ bie azo. Yemɔti belemgbunli ne zele ye ehwilikavolɛ ne kɛ: “Kakyi ɛ nwo na ye me fi konle ye anloa,* ɔluakɛ meboda kpole.”+ 34 Konle ne anu yɛle se wɔ kenle ne anu amuala, na ɛnee ɔwɔ kɛ bɛmaa Yizilayɛ belemgbunli ne zo bɛkisa ehwili ne anu mɔɔ ɔ nye gyi Seleama ne anwo too nɔsolɛ nu a; na mɔɔ sɛnzɛne ne kadɔ la yɛɛ ɔwule a.+\n^ Anzɛɛ “ɔlile ye adwenle.”\n^ Anzɛɛ “anwumabɔvolɛ.”\n^ Hibulu aneɛ nu, “na meayɛ adalɛ sunsum wɔ ye ngapezoma ne mɔ anloa anu.”\n^ Anzɛɛ “mɔɔ ɛnee ɔ nye ɛnla nwo.”\n^ Hibulu aneɛ nu, “fi azokoɛleɛ ye.”\n2 Edwɛkɛsisilɛ 18


Gyɛnɛsese 22 | Yintanɛte Zo Baebolo | Ewiade Fofolɛ Ngilebɛbo\nBɛhanle kɛ Ebileham ɛva Ayezeke ɛbɔ afɔle (1-19)\nEbileham ara ne ati menli banyia nyilalɛ (15-18)\nRelebɛka abusua ne (20-24)\n22 Ɛhye anzi, nɔhalɛ Nyamenle ne zɔle Ebileham nleanle,+ na ɔzele ye kɛ: “Ebileham!” na ɔbuale kɛ: “Mewɔ ɛke!” 2 Akee ɔhanle kɛ: “Mesɛlɛ wɔ fa ɛ ra ne, ɛ ra kokye ne mɔɔ ɛkulo ye kpalɛ la,+ Ayezeke,+ na pɛ adenle kɔ Molaya azɛlɛ zo,+ na fa ye bɔ ɛyelalɛ afɔle wɔ ɛkɛ ne maa me wɔ awoka ne mɔ mɔɔ mebahile wɔ la ko azo.” 3 Yemɔti Ebileham dwazole nwonlomɔ mangyee ne na ɔzieziele ye asoaso ne, na ɔvale ye sonvolɛma nwiɔ yɛɛ ɔ ra Ayezeke ɔbokale ɔ nwo. Ɔkpukele ɛyɛne ne mɔɔ bɛbava bɛabɔ ɛyelalɛ afɔle ne la, akee ɔdule ɔ bo na ɔpɛle adenle ɔhɔle ɛleka mɔɔ nɔhalɛ Nyamenle ne hilele ye la. 4 Kenle nsa ne azo, Ebileham maanle ɔ nye zo na ɔnwunle ɛleka ne wɔ moamoa nehane. 5 Akee Ebileham zele ye sonvolɛma ne kɛ: “Bɛ nee asoaso ne ɛhendɛ ɛke, na me nee kakula ne kɔ nehane yɛahɔzonle na yɛazia yɛara.” 6 Yemɔti Ebileham vale ɛyɛne ne mɔɔ bɛfa bɛabɔ ɛyelalɛ afɔle ne la zoale ɔ ra Ayezeke. Akee ɔvale senle ne nee dadeɛ ne, na bɛ mu nwiɔ bɛzile nu kɛ bɛkɔ. 7 Akee Ayezeke zele ye papa Ebileham kɛ: “Me papa!” Ɔbuale kɛ: “Me ra nrenyia!” Ɔti ɔdoale zo kɛ: “Senle ne nee ɛyɛne ne ɛne, na boane ne mɔɔ yɛfa yɛabɔ ɛyelalɛ afɔle ne la wɔ ni?” 8 Na Ebileham zele ye kɛ: “Me ra, Nyamenle mumua ne bahile yɛ boane mɔɔ yɛbava yɛabɔ ɛyelalɛ afɔle ne la.”+ Na bɛ mu nwiɔ bɛzile nu bɛhɔle. 9 Akee bɛdwule ɛleka mɔɔ nɔhalɛ Nyamenle ne hilele ye la, na Ebileham zile afɔlemokyea wɔ ɛkɛ ne na ɔhyehyɛle ɛyɛne ne wɔ zolɛ. Ɔkyekyele ɔ ra Ayezeke asa nee ɔ gyakɛ na ɔvale ye ɔdole ɛyɛne ne azo wɔ afɔlemokyea ne azo.+ 10 Akee Ebileham dole ɔ sa vale dadeɛ ne kɛ ɔku ɔ ra ne.+ 11 Noko Gyihova anwumabɔvolɛ vɛlɛle ye vile anwuma na ɔhanle kɛ: “Ebileham, Ebileham!” na ɔliele zolɛ kɛ: “Mewɔ ɛke!” 12 Akee ɔhanle kɛ: “Mmafa ɛ sa ɛka kakula ne yɛɛ mmayɛ ye ɛhwee, ɔluakɛ kɛkala menwu kɛ ɛsulo Nyamenle, ɔboalekɛ wɔanva ɛ ra kokye ne wɔambɔ me abokɛ.”+ 13 Ɛhye ati Ebileham maanle ɔ nye zo na ɔnwunle boane nyinli bie mɔɔ ye mɛne ne mɔ ɛmaa yeha kpɔkɛ ne anu la wɔ ɔ nyunlu nehane. Yemɔti Ebileham hɔyele boane nyinli ne na ɔvale ɔbɔle ɛyelalɛ afɔle ɔziele ɔ ra ne abo zo. 14 Na Ebileham vɛlɛle ɛkɛ ne Gyihova-gyilɛ.* Ɛhye ati a ɛnɛ bɔbɔ bɛka kɛ: “Gyihova bahile wɔ ye boka ne azo” la.+ 15 Na Gyihova anwumabɔvolɛ vɛlɛle Ebileham bieko vile anwuma, 16 na ɔhanle kɛ: Kɛ Gyihova se la ɛne, “‘Mefa me nwo meaha ndane+ kɛ, kɛmɔ wɔyɛ ɛhye na wɔanva ɛ ra kokye ne wɔambɔ me abokɛ la ati,+ 17 nɔhalɛ nu, mebayila wɔ na meamaa ɛ bo zo amra azo kɛ anwomanyunlu nwɔlɔra nee ɛnweazo ɛnwea,+ na ɛ ra ne bava ye agbɔvolɛ anlenkɛ kpole ne.*+ 18 Na ɔlua ɛ ra ne anwo zo,+ azɛlɛ ne azo maanle maanle kɔsɔɔti banyia nyilalɛ, ɔluakɛ wɔdie me ne.’”+ 19 Ɛhye anzi, Ebileham ziale hɔle ye sonvolɛma ne anwo ɛkɛ, na bɛ muala bɛziale bɛhɔle Biyɛ-hyiba;+ na Ebileham hɔle zo dɛnlanle Biyɛ-hyiba. 20 Nzinlii bɛbɔle Ebileham amaneɛ kɛ: “Nea, Melekaa noko ɛwo mralɛ mrenyia ɛmaa ɛ diema nrenyia Neehɔ:+ 21 Ɔ ra kpanyinli a le Ɛɛze, ɔ diema nrenyia a le Bɛɛze, Elam papa Kɛmuwɛle, 22 Kisɛde, Heezo, Peledahye, Gyedelafe yɛɛ Bɛtuwɛle.”+ 23 Bɛtuwɛle wole Relebɛka.+ Melekaa wole mrenyia mɔtwɛ ɛhye mɔ maanle Ebileham adiema Neehɔ. 24 Ye nwewe* bie mɔɔ bɛfɛlɛ ye Wuluma la noko wole mralɛ mrenyia ɛhye mɔ: Tiba, Geeham, Teehahye yɛɛ Meeyaka.\n^ Ɔ bo kile “Gyihova Bahile; Gyihova Bali Nwolɛ Gyima.”\n^ Dɛba ne, ɛnee nwewe le awie aye bieko mɔɔ yegya ye na ye gyinlabelɛ ne ɛndwu alimoa ɛdeɛ ne mɔɔ ɔgyale ye la.